कुछ कुछ होता है

**कुछ कुछ होता है** 1998 की हिन्दी भाषा की हास्य प्रेमकहानी फ़िल्म है। इसे करण जौहर ने लिखा और निर्देशित किया और लोकप्रिय ऑन-स्क्रीन जोड़ी शाहरुख खान और काजोल ने अपनी चौथी फिल्म में एक साथ अभिनय किया। रानी मुखर्जी ने सहायक भूमिका निभाई, जबकि सलमान खान की एक विस्तारित विशेष उपस्थिति भी थी। इस फिल्म से सना सईद जिन्होंने सहायक भूमिका निभाई, अपनी फिल्म करियर की शुरुआत की।

यह करण जौहर की निर्देशन शुरुआत थी। फिल्म भारत और विदेशों में सफल रही और साल की सबसे ज्यादा कमाई करने वाली भारतीय फिल्म बन गई। साथ ही यह *[[हम आपके हैं कौन]]* और *[[दिलवाले दुल्हनिया ले जाएंगे|दिलवाले दुल्हनिया ले जायेंगे]]* के बाद सबसे ज्यादा कमाई करने वाली भारतीय फिल्म बनी। भारत के बाहर, यह फिल्म *[[कभी खुशी कभी ग़म]]* द्वारा रिकॉर्ड तोड़े जाने से पहले सबसे ज्यादा कमाई करने वाली फ़िल्म थी।

कुछ कुछ होता है को आलोचकों से सकारात्मक समीक्षा मिली। विशेष प्रशंसा काजोल के प्रदर्शन को मिली। साउंडट्रैक भी साल का सबसे बड़ा विक्रेता बन गया। फिल्म ने फ़िल्मफ़ेयर पुरस्कार, ज़ी सिने पुरस्कार और स्टार स्क्रीन पुरस्कार में "सर्वश्रेष्ठ फिल्म" पुरस्कार जीता।

## संक्षेप
राहुल (शाहरुख़ खान) और अंजलि (काजोल देवगन) एक ही कॉलेज में पढ़ते हैं। राहुल एक खुशदिल और मस्तमौला लड़का होता है और अंजलि एक लड़कों जैसी लगने वाली और उन्हीं के जैसे शौक रखने वाली लड़की होती है। अंजलि और राहुल दोनों बहुत अच्छे दोस्त होते हैं और पूरे कॉलेज की जान होते है। जहाँ राहुल कॉलेज की लड़कियों के पीछे भागता है वहीं अंजलि को राहुल की इस तरह की हरकते बेहद नापसंद होती है। पर राहुल को अपने ही कॉलेज में ऑक्सफ़ोर्ड से पड़ने आई प्रिन्सिपल की बेटी टीना (रानी मुखर्जी) से प्यार हो जाता है। राहुल को टीना के साथ देखकर अंजलि को जलन होने लगती है और तब उसे एहसास होता है कि अंजलि की राहुल से दोस्ती नहीं प्यार है। टीना भी राहुल से प्यार करने लगती है लेकिन इसी बीच वो अंजलि को देखकर जान जाती है कि वो भी राहुल से प्यार करती है। यहाँ कहानी में प्रेम त्रिकोण बनता है लेकिन राहुल और टीना के लिए अंजलि कॉलेज छोड़ देती है।

राहुल और टीना शादी कर लेते हैं और उनकी एक बेटी होती है जिसका नाम वे अंजलि रखते हैं। टीना मरने से पहले अपने बेटी के लिए उसके हर जन्मदिन पर एक चिट्ठी तोहफे में छोड़ कर जाती है। चिट्ठियो में उसकी, राहुल और अंजलि के कॉलेज की दास्तान बयान होती है। अंजलि को 8 साल की होने पर पता लगता है कि कॉलेज में अंजलि (काजोल देवगन) उसके पापा से कितना प्यार करती थी और उसकी मरती हुई माँ का एक ही ख्वाब था -राहुल और अंजलि को फिर से मिलाना। वो कसम खाती है कि वो अपने पापा को अंजलि से मिलाएगी और वो अंजलि को ढूँढ़ना शुरू कर देती है। उसे अंजलि तो मिल जाती है लेकिन तब तक अंजलि की मँगनी अमन (सलमान खान) से हो चुकी होती है।

राहुल और उसका परिवार अंजलि की शादी में जाता है, जहां राहुल चुपचाप अंजलि को कबूल करता है कि वह उससे प्यार करता है। इसे समझते हुए, अंजलि शादी करने में संकोच करती है और खड़े होते हुए रोने लग जाती है। अमान उसकी आंखों में आँसू देख महसूस करता है कि वह हमेशा राहुल से प्यार करती रही है। वह अंजलि को सगाई से मुक्त करता है और राहुल से शादी करने के लिए कहता है। राहुल और अंजली शर्मा शादी कर लेते हैं।

## मुख्य कलाकार
* शाहरुख खान - राहुल खन्ना 
* काजोल - अंजलि शर्मा 
* रानी मुखर्जी - टीना मल्होत्रा 
* सना सईद - अंजलि खन्ना 
* सलमान खान - अमन मेहरा 
* फरीदा ज़लाल - श्रीमती खन्ना 
* अनुपम खेर - प्रिंसिपल मल्होत्रा 
* अर्चना पूरन सिंह - ब्रिगेन्ज़ा 
* रीमा लागू - अंजलि की माँ 
* हिमानी शिवपुरी - रिफात बी 
* जॉनी लीवर - कर्नल अल्मेडा 
* परजान दस्तूर - सरदारजी 
* नीलम - विशेष उपस्थिति 
* निखिल आडवाणी - कैमियो और अतिरिक्त उपस्थिति में
* मनीष मल्होत्रा - कॉलेज के छात्र के रूप में कैमियो 
* फराह खान - कैमियो और अतिरिक्त उपस्थिति 
* गीता कपूर - गीत "तुझे याद ना मेरी आयी" में

## संगीत
संगीतकार जोड़ी जतिन-ललित द्वारा संगीत दिया गया है। बोल समीर द्वारा प्रदान किये गए हैं। यह एल्बम साल का सर्वश्रेष्ठ बिकने वाला बॉलीवुड साउंडट्रैक बना था। 

## नामांकन और पुरस्कार

## बाहरी कड़ियाँ
* 

श्रेणी:1998 में बनी हिन्दी फ़िल्म
श्रेणी:फ़िल्मफ़ेयर सर्वश्रेष्ठ फ़िल्म पुरस्कार विजेता
श्रेणी:जतिन–ललित द्वारा संगीतबद्ध फिल्में
श्रेणी:भारतीय रोमांटिक कॉमेडी-ड्रामा फ़िल्में